Bernsdorf (Oberlausitz)

Bernsdorf (øversorbisk: Njedźichow) er en by nordøst for Dresden i Landkreis Bautzen i Direktionsbezirk Dresden i Fristaten Sachsen. Byen er hovedsete for forvaltningsfellesskapet Bernsdorf og har 6 065 innbyggere (31. desember 2009).

Bernsdorf befinner seg i den nordlige delen av Oberlausitz. Byen ligger nord for skogene nær Biosfærereservatet i Oberlausitz omkring 11 km nord for Kamenz, 14 km sørvest for Hoyerswerda og 17 km sør for Senftenberg langs Bundesstraße 97. I nord og nordøst finnes restene av et brunkull-dagbrudd. Byen er omgitt av et stort sett flatt hedelandskap. Bernsdorf er fortsatt en raskt voksende industriby.

Bernsdorf var en by i Kreis Hoyerswerda fra 1952 til 1990, og i Landkreis Hoyerswerda fra 1990 til 1994. Fra 1. august 1994 frem til 1. august 2008 var byen en del av Landkreis Kamenz, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Bautzen.

 Referanser 

 Eksterne lenker 


Kategori:Byer i Sachsen
Kategori:Kreis Hoyerswerda
Kategori:Landkreis Kamenz
Kategori:Bosetninger i Landkreis Bautzen
Kategori:Kommuner i Sachsen
Kategori:Bosetninger første gang omtalt i 1438
Kategori:Byer grunnlagt i 1968
Kategori:1968 i Øst-Tyskland